Datum: 20. 9. 2019

**ŠOLSKA SHEMA**

**Tudi letos bomo na šoli izvajali projekt Šolska shema.**

**KAJ JE TO?**

To je ukrep skupne kmetijske politike EU v sektorju sadja in zelenjave ter mleka in mlečnih izdelkov, ki temelji na Uredbi o šolski shemi, ki je v veljavo stopila leta 2017. Namen tega ukrepa je ustaviti trend zmanjševanja porabe teh živil ih hkrati omejiti naraščanje pojava prekomerne telesne teže in debelosti pri otrocih. Slednja namreč povečuje tveganje za nastanek t. i. bolezni sodobnega časa kot so sladkorna bolezen tipa 2, srčno-žilne bolezni, rak, osteoporoza …

V ta namen je Evropska unija namenila določeno finančno pomoč državam članicam za namen brezplačnega razdeljevanja sadja in zelenjave (pri čemer naj imajo prednost sveže vrste pred predelanimi) ter mleka in mlečnih izdelkov (pri čemer naj bo večina razdelitev namenjena mleku, od mlečnih izdelkov pa je potrebno ponuditi take brez dodanega sladkorja, arom, oreščkov, … Delijo se lahko tudi mleko in izdelki brez laktoze).

**KAKO POTEKA?**

Delitve bodo potekale enkrat na teden. Gre za dodaten obrok (ob redni šolski malici) Razdeljevali bomo sadje in zelenjavo ter mleko in mlečne izdelke, ki so navedeni v spodnji preglednici.

Velik poudarek je na pomembnosti vključevanja spremljajočih izobraževalnih in promocijskih aktivnostih. Na šoli bomo izvedli likovno-literarni natečaj. Izdelki učencev bodo predstavljeni na oglasni deski. Učence poučujemo o pomenu uživanja svežega sadja, zelenjave, mleka in mlečnih izdelkov. Izvedena bo tudi anketa za učence 4., 6. in 8. razreda.

Šola pripravi tudi načrt spremljevalnih izobraževalnih in promocijskih aktivnosti za učence, delavce šole in starše ter ob koncu šolskega leta pripravi poročilo.

Pri nabavi živil bomo prednost dajali lokalnim dobaviteljem.

Zapisala: Asja Sodja, vodja šolske prehrane na OŠ Gorje

**Vir:** http://www.arsktrp.gov.si/si/storitve\_ukrepi/solska\_prehrana/shema\_solskega\_sadja\_in\_zelenjave

**SEZNAM kmetijskih proizvodov in živil v šolski shemi:**

**ŠOLSKO SADJE IN ZELENJAVA**

Upravičene vrste svežega sadja in zelenjave: \*le posušeni, **ne** smejo biti praženi, soljeni , kandirani ipd.

|  |  |
| --- | --- |
| **Sadje:** | **Zelenjava:** |
| Lešniki\* | paradižnik |
| Orehi\* | zelje |
| fige | ohrovt |
| mandarine | kolerabica in koleraba |
| grozdje | cvetača |
| melone | brokoli |
| lubenice | solata (*Lactuca sativa)* |
| jabolka | radič |
| hruške | korenje |
| marelice | rdeča redkvica |
| češnje in višnje | peteršilj |
| breskve in nektarine | zelena (gomoljna) |
| slive | rdeča pesa |
| kaki | repa |
| žižola | redkev |
| kivi | kumare in kumarice |
| jagode | komarček |
| maline | šparglji (beluši) |
| borovnice | zelena (stebelna) |
| črni ribez | paprika |
| rdeči ribez | buče in bučke |
|  | ostala solatna zelenjava (motovilec, rukola, regrat, cikorija…) |

Upravičene vrste predelanega sadja in zelenjave: \*\* Suho sadje ne sme biti kandirano.

|  |
| --- |
| suho sadje\*\* naslednjih sadnih vrst: jabolka, hruške, slive, kaki, češnje |
| kislo zelje |
| kisla repa |

**ŠOLSKO MLEKO**

Mleko: \*\*\* brez dodanega sladkorja ali drugih sladil, arome, čokolade ali kakava

|  |
| --- |
| mleko, vključno mleko brez laktoze\*\*\* |

Mlečni izdelki: \*\*\*\* brez dodanega sladkorja ali drugih sladil, arome, sadja, oreškov ali kakava

|  |
| --- |
| jogurt \*\*\*\* |
| kislo mleko\*\*\*\* |
| kefir\*\*\*\* |
| pinjenec\*\*\*\* |
| skuta\*\*\*\* |